钦定古今图书集成/明伦汇编/人事典/第061卷 > 《汾阴行》李峤
## 钦定古今图书集成/明伦汇编/人事典/第061卷 > 《汾阴行》李峤

君不见昔日西京全盛时，汾阴后土亲祭祀。斋宫宿
寝设储供，撞钟鸣鼓树羽旗。汉家五叶才且雄，宾延
万灵服九戎。《柏梁》赋诗高宴罢，诏书法驾幸河东。河
东太守亲扫除，奉迎至尊导銮舆。五营夹道列容卫，
三河纵观空里闾。回旌驻跸降灵场，焚香奠醑邀百
祥。金鼎发色正焜煌，灵祇炜煜摅景光。埋玉陈牲礼
神毕，举麾上马乘舆出，《彼汾》之曲《嘉可游》，“木兰为楫
桂为舟，棹歌微吟彩鹢浮，箫鼓哀鸣白云秋。欢娱宴
洽赐群后，家家复除户。牛酒声明动天乐无有，千秋
万岁南山寿。自从天子向秦关，玉辇金车不复还。珠
帘羽盖长寂寞，鼎湖龙髯安可攀。千龄人事一朝空，
四海为家此路穷。雄豪意气今何在”，坛场宫馆尽蒿
蓬。路逢故老长叹息，世事回环不可测。昔时青楼对
歌舞，今日黄埃聚荆棘。山川满目泪沾衣，富贵荣华
能几时。君不见祇今汾水上，唯有年年秋雁飞。